ABK AS

ABK-Qviller, tidligere ABK AS er et norsk selskap som importerer ulike typer varmepumper for boliger, næringsbygg og industri, og leverer i tillegg en rekke produkter og løsninger innen aircondition, varmeopptak, og energi- og vannbrønner. ABK-Qviller har i tillegg en egen avdeling som prosjekterer varme- og kjøleløsninger og energibrønner. Selskapet tilbyr dessuten teknisk support, vedlikehold av varmepumpesystemer, reparasjoner og montasjearbeid.

Historie 
ABK-Qviller ble etablert i 1991 som en entreprenørbedrift. I dag er ABK-Qviller AS Norges største importør og kompetansesenter for varmepumper, varmeopptak, varmefordeling, klimakjøling og befuktning. I tillegg selges produkter for å etablere energi- og drikkevannsbrønner, samt fundamenter. ABK-Qviller er godkjent lærebedrift, har 135 ansatte og omsatte i 2022 for 787 millioner kroner.

De mest profilerte merkevarene er Toshiba, NIBE, alpha innotec, Clivet, Enrad, Condair og Kermi. Produktene distribueres til mer enn 800 faghandlere og tekniske entreprenører.

ABK-Qviller har representert Toshiba varmepumper i Norge siden 2000, og har et nettverk av forhandlere over hele landet. ABK samarbeider med Toshiba for å utvikle varmepumper tilpasset nordiske klimaforhold, og ansatte for en periode en japansk produktutvikler med 40 års erfaring fra Toshiba i Japan.

Fra 2010 har ABK vært enrepresentant for NIBEs produkter i Norge. NIBE er Nordens største produsent av varmeløsninger for boliger. NIBE kjøpte 50 % av aksjene i ABK AS i 2010. I juni 2018 kjøpte ABK Ingeniørfirmaet Theodor Qviller AS fra GK Gruppen.

Hovedkontoret er lokalisert på Brobekk i Oslo, og har avdelingskontorer i Bodø, Larvik, Hamar, Bergen, Stavanger, Trondheim, Fredrikstad og Ålesund.

Eierforhold 
ABK-Qviller AS er 100 % eid av det svenske børsnoterte selskapet NIBE Industrier AB  med 21 000 ansatte og en omsetning på 40 milliarder svenske kroner.

Referanser

Eksterne lenker 
 

Norske selskaper
Selskaper etablert i 1991